钦定古今图书集成/理学汇编/经籍典/第195卷 > 日知录一 > 君氏卒
## 钦定古今图书集成/理学汇编/经籍典/第195卷 > 日知录一 > 君氏卒

君氏卒，以定公十五年“姒氏卒”例之，从《左氏》为是。不
言子氏者，子氏非一，故系之君以为别，犹仲子之系
惠公也。若天子之卿，则当举其名，不但言氏也。

《公羊》《穀梁》二《传》作“尹氏。”

或疑君氏之名，别无所见。《左传襄公二十六年》：左师见夫人之步马者，问之，对曰：“君夫人氏也。”盖当时有
此称，然则去其夫人，即为君氏矣。

战国齐有君王后

夫人子氏，隐之妻，嫡也，故书“薨。”君氏，隐之母，惠公之
继室妾也，故书“卒。”

不书葬者何？《春秋》之初，去西周未远，嫡妾之分尚严，
故仲子别宫而献六羽，所谓“犹秉周礼”者也。僖公以
后，日以僭逾，于经可见矣。